CELEX: 62011CN0680
Language: da
Date: 2011-12-22 00:00:00
Title: Sag C-680/11: Anmodning om præjudiciel afgørelse indgivet af Upper Tribunal (Det Forenede Kongerige) den 22. december 2011 — Anita Chieza mod Secretary of State for Work and Pensions

3.3.2012   
            
            
               DA
            
            
               Den Europæiske Unions Tidende
            
            
               C 65/8
            
         Anmodning om præjudiciel afgørelse indgivet af Upper Tribunal (Det Forenede Kongerige) den 22. december 2011 — Anita Chieza mod Secretary of State for Work and Pensions
   (Sag C-680/11)
   2012/C 65/15
   Processprog: engelsk
   
      Den forelæggende ret
   
   Upper Tribunal
   
      Parter i hovedsagen
   
   
      Sagsøger: Anita Chieza
   
      Sagsøgt: Secretary of State for Work and Pensions
   
      Præjudicielle spørgsmål
   
   
               1)
            
            
               Er den forskellige behandling på grundlag af køn i henhold til ordningen med en ydelse ved uarbejdsdygtighed nødvendig og objektivt knyttet til forskellen i pensionsalder, således at den er omfattet af undtagelsen i artikel 7, stk. 1, litra a), i direktiv 79/7 under omstændigheder, hvor den person, som ansøger om ydelsen:
               
                           a)
                        
                        
                           er en kvinde
                        
                     
                           b)
                        
                        
                           bliver syg, før hun når pensionsalderen (for en kvinde: 60 år)
                        
                     
                           c)
                        
                        
                           modtager lovbestemte sygedagpenge (»statutory sick pay«, herefter »SSP«) fra sin arbejdsgiver i 28 uger, hvorefter hun er ældre end pensionsalderen
                        
                     
                           d)
                        
                        
                           efter at have nået pensionsalderen gør krav på en korttidsydelse ved uarbejdsdygtighed
                        
                     
                           e)
                        
                        
                           opfylder bidragskravene for at være berettiget til en korttidsydelse ved uarbejdsdygtighed
                        
                     
                           f)
                        
                        
                           får afslag på en korttidsydelse ved uarbejdsdygtighed, fordi hendes »periode med uarbejdsdygtighed« i henhold til loven begyndte efter, at hun havde nået pensionsalderen (fordi lovgivningen bestemmer, at en periode, hvor personen er berettiget til SSP, ikke anses for en periode med uarbejdsdygtighed),
                        
                     men hvor en mandlig ansøger, som bliver syg kort før 60 års alderen, modtager SSP fra sin arbejdsgiver i 28 uger og gør krav på en korttidsydelse ved uarbejdsdygtighed i en alder af 60 år, i princippet vil have ret til en korttidsydelse ved uarbejdsdygtighed, da hans periode med uarbejdsdygtighed begyndte, før han nåede pensionsalderen, men efter han var fyldt 60 år?